Разред: Први

Тема: Почетно читање и писање

Наставна јединица: Глас и писано слово Ћ ћ

Тип часа: обрада

Циљеви и задаци:

- усвајање и развијање појма гласа (слова), речи и реченице;

- развијање вештине лепог писања и писаног слова Ћ ћ;

- увежбавање графички правилног и естетски ваљаног писања;

- увежбавање логичког читања;

- развој мишљења, памћења;

Облик рада: фронтални, индивидуални

Наставне методе: дијалошка, аналитичко - синтетичка метода

Наставна средства: Песма “Ћуп“

Читање песме - **Ћуп**

У ћошку крај пећи

Шћућурен седи и

Дрема празан ћуп.

С великим ушима

Изгледа дебео

И глуп.

Ал већ на пролеће

Ставиће у њега цвеће;

Па ће ћуп у ћошку;

Ко паунов реп

Да се расцвета,

И да буде леп.

- Читање песме и анализа. Уочавање штампаног слова ћ у песми и подвлачење.

- Упоређивање штампаног и писаног слова Ћ ћ

**Обрада писаног слова** - анализа и писање слова Ћ ћ (у ваздуху и на клупи).

**Писање у свесци** (два реда) уз одређену коректуру.

иће, оћи, аћи, ећа (обратити пажњу на правилно повезивање слова).

**Писање речи и реченице.**

**Кућа, ћуран, пролеће, ћуп, пећ.**

**Ћуран ћурличе крај пећи.**

**Мића ће испећи кромпириће.**

**По дворишту ћуран ваздан пућка и блебеће.**

* Модулирање слова и украшавање ћупа.
* Подела цртежа са контурама ћупа.
* Задатак: Обој ћуп и стави цвеће у њега.
* Домаћи задатак: Научити песму напамет.